Държавен вестник, бр. 63, 2012 г., стр. 25

БРОЙ  63	
Д Ъ Р Ж А В Е Н  В Е С Т Н И К 	
СТР.  25  
Чл. 17. (1) Дентална помощ за пациенти, 
посочени в чл. 16, се оказва в следния обем:
1. профилактичен преглед и снемане на 
орален статус;
2. почистване на зъбен камък;
3. лечение на лигавични заболявания;
4. лечение на неусложнен кариес чрез плом­
биране с амалгама или химополимер; 
5. ендодонтско лечение;
6. неусложнена екстракция на зъб;
7. инцизия на субмукозен и субпериостален 
абсцес;
8. лечение на дефекти на зъбните редици с 
блендкорони и мостове;
9. лечение на дефекти на зъбните редици с 
плакови пластмасови протези.
(2) Всички дейности извън посочените в 
ал. 1, включително лечение на кариес чрез 
пломбиране с фотополимер, металокерамични 
коронки и други ортодонтски конструкции, се 
заплащат по ред и цени, определени с акт на 
началника на ВМА. 
Чл. 18. Лицата по чл. 16 се приемат за 
преглед и лечение в денталните кабинети чрез 
регистратурата на съответната МБАЛ след пред­
ставяне на документи по чл. 10 за съответната 
категория лица. 
Чл. 19. Всички лица извън посочените в 
чл. 16 заплащат оказаната им дентална помощ 
по ред и цени, определени с акт на началника 
на ВМА.
Г л а в а  ч е т в ъ р т а
УСЛОВИЯ И РЕД ЗА ПОЛЗВАНЕ НА СПЕШ­
НА И НЕОТЛОЖНА МЕДИЦИНСКА И 
ДЕНТАЛНА ПОМОЩ В МНОГОПРОФИЛ­
НИТЕ БОЛНИЦИ ЗА АКТИВНО ЛЕЧЕНИЕ 
В СТРУКТУРАТА НА ВМА
Чл. 20. (1) Медицинска помощ по спешност 
на място в спешните звена на МБАЛ или 
на местопроизшествието, когато съответната 
МБАЛ е най-близкото лечебно заведение, се 
оказва на всички лица независимо от тяхното 
гражданство, местожителство, здравноосигу­
рителен статут, пол, възраст, вероизповедание. 
(2) Извършените диагностично-лечебни ме­
роприятия по спешност на български граждани, 
лица, за които се прилагат схемите за социална 
сигурност на Европейския съюз, и лица, вклю­
чени в международни спогодби за социално 
осигуряване, по които Република България е 
страна, до хоспитализацията на пациента или 
насочването му за домашно лечение са за 
сметка на бюджета на МО в частта му за ВМА.
Чл. 21. (1) Неотложна дентална помощ се 
оказва на лицата по чл. 7, т. т. 1, 2, 3, 4, 5 и 9, 
както и на пациенти, намиращи се на стацио­
нарно лечение в клиниките и само­стоятелните 
клинични отделения на МБАЛ.
(2) Неотложна дентална помощ на посочени­
те в ал. 1 лица се оказва за сметка на бюджета 
на МО в частта му за ВМА в следния обем:
1. инцизия на периодонтален и парадонта­
лен абсцес;
2. неусложнена екстракция на зъб;
3. мортална или витална екстирпация;
4. трепанация;
5. лечение на обострено лигавично забо­
ляване.
Чл. 22. (1) Спешна и неотложна помощ в 
дома на пациента, за сметка на бюджета на 
МО в частта му за ВМА, се оказва от екипи 
на спешните звена в МБАЛ на лицата по чл. 7, 
т. 1 – 9.
(2) Началникът на ВМА със своя заповед 
определя реда за действие на спешните екипи 
при оказване на спешна и неотложна меди­
цинска помощ в спешните звена на МБАЛ, в 
дома на пациента и на местопроизшествието. 
Г л а в а  п е т а
УСЛОВИЯ И РЕД ЗА ПОЛЗВАНЕ НА БОЛ­
НИЧНА МЕДИЦИНСКА ПОМОЩ В МНО­
ГОПРОФИЛНИТЕ БОЛНИЦИ ЗА АКТИВНО 
ЛЕЧЕНИЕ В СТРУКТУРАТА НА ВМА
Чл. 23. (1) При наличие на показания за 
планова хоспитализация пациентите се планират 
и приемат за болнично лечение в съответните 
клиники и самостоятелни клинични отделения 
на МБАЛ чрез кабинетите на КПО в зависимост 
от наличната свободна леглова база.
(2) Датата и часът на прием в стационара 
се определят от лекаря от КПО и се вписват 
в „Листа на чакащите пациенти за планов 
прием“ на клиниката (отделението), както и в 
здравната книжка/ЛАК на пациента.
Чл. 24. Когато за конкретното заболяване 
съответната МБАЛ има сключен договор с 
НЗОК, всички пациенти се приемат при усло­
вията и по реда на последния. 
Чл. 25. (1) На всеки пациент, постъпващ за 
болнично лечение в МБАЛ, приемащият лекар 
от КПО предоставя информация за предлаганата 
медицинска помощ и очакваните разходи за 
нея, които са за сметка на пациента.
(2) Приемащият лекар и пациентът подписват 
декларации за информирано съгласие и други 
регламентирани с НРД документи.
(3) Началникът на ВМА със своя заповед 
определя документите, които се попълват и 
подписват при постъпване на пациентите за 
болнично лечение по договор с НЗОК.
Чл. 26. (1) Всички здравноосигурени па­
циенти, постъпващи за болнично лечение в 
МБАЛ по договор с НЗОК, заплащат суми 
в размер 2 на сто от минималната работна 
заплата, установена за страната, за всеки ден 
болнично лечение, но не повече от 10 дни 
годишно. Заплащането се извършва от паци­
ента, негов родител, настойник или попечител 
в деня на постъпването в стационара в касата 
на МБАЛ.